ויקטור מדבדצ'וק

ויקטור ולדימירוביץ' מדבדצ'וק (7 באוגוסט 1954 בפוצ'ט, מחוז אבאן, חבל קרסנויארסק, רוסיה הסובייטית, ברית המועצות) הוא דמות ציבורית, עורך דין בהכשרתו, איש עסקים ופוליטיקאי אוקראיני, חבר המועצה העליונה של אוקראינה מהכינוס התשיעי, מ-29 באוגוסט 2019 עד 13 בינואר 2023.

בשנת 2021 אמד מגזין פורבס אוקראינה את הונו של מדבדצ'וק ב-620 מיליון דולר. <ref> https://forbes.ua/profile/viktor-medvedchuk-483
</ref><ref></ref>

== ביוגרפיה ==
סיים את לימודי ההסמכה בפקולטה למשפטים בקייב ב-1978. בין השנים 1978–1989 עסק בעריכת דין. בשנת 1990 נתמנה לנשיא לשכת עורכי דין באוקראינה, תפקיד אותו אייש עד 1997.

בשנת 1992 הקים את משרד עורכי הדין BIM.

=== פוליטיקה ===
שימש כיו"ר המפלגה הסוציאל-דמוקרטית של אוקראינה (מאוחדת) בשנים 1998–2007, סגן יו"ר המפלגה בשנים 1996–1998. חבר בה מאז 1994. כהן כחבר במועצה העליונה לצדק באוקראינה בין השנים 1998–2004, ושוב בין השנים 2007–2010,<ref></ref> ובאקדמיה הלאומית למדעי המשפט באוקראינה.

נבחר לראשונה למועצה העליונה של אוקראינה ב-1997, ושוב ב-1998 וב-2002. במהלך כהונתו שמש סגן היושב הראש הראשון של הפרלמנט האוקראיני בשנים 2000–2001, עד שהודח בעקבות עבירות אתיות ומשפטיות. היה חבר במועצה לביטחון לאומי והגנה של אוקראינה (2002-2005).

דוקטור למשפטים (1997) , פרופסור (2001) . חבר באקדמיה למדעי הסביבה באוקראינה , חבר באקדמיה למדעי הכלכלה באוקראינה (1998) , חבר באקדמיה הסלאבית הבינלאומית (1998) .

שימש כנציג אוקראינה בקבוצת "הקשר המשולש" (2014–2018, 2018-2019).

ב-2014 החילה ארצות הברית על מדבדצ'וק סנקציות כלכליות לאור טענות למעורבותו בסיפוח קרים<ref></ref>.

ב-2016 הקים את ארגון "הבחירה של אוקראינה", עליו נטען כי נועד לקדם עמדות פרו-רוסיות באוקראינה ובשדלנות למען אינטרסים רוסיים<ref>[https://ru.tsn.ua/politika/medvedchuk-vsluh-putin-v-ume-skandal-s-newsone-napomnil-pro-serogo-kardinala-ukrainskoy-politiki-1374972.html МЕДВЕДЧУК ВСЛУХ, ПУТИН В УМЕ: СКАНДАЛ С NEWSONE НАПОМНИЛ ПРО «СЕРОГО КАРДИНАЛА» УКРАИНСКОЙ ПОЛИТИКИ]</ref><ref>[https://112ua.tv/interview/viktor-medvedchuk-s-poroshenko-uhodit-epoha-psevdoreform-obnishhaniya-lyudey-i-rusofobii-no-my-poka-ne-znaem-chto-nas-zhdet-vperedi-489583.html Виктор Медведчук: С Порошенко уходит эпоха псевдореформ, обнищания людей и русофобии. Но мы пока не знаем, что нас ждет впереди]</ref> ואף נעצר על כך, על ידי הרשויות האוקראיניות במאי 2021.

ב-2018 נבחר לראשות המפלגה "לחיים", שמאוחר יותר התמזגה לתוך מפלגת "מצע האופוזיציה - לכל החיים". מדבדצ'וק מוקם שלישי ברשימת המפלגה המאוחדת, שזכתה ל-37 מושבים בבחירות למועצה העליונה.

ב-2 בפברואר 2021 שלוש תחנות טלוויזיה, אשר נטען כי נמצאות בשליטתו, הושבתו<ref></ref>. ב-19 בפברואר 2021 נכסיו הוקפאו וצינור נפט בבעלותו הולאם<ref></ref>. ב-1 במאי 2021 נפתח נגדו תיק בגין בגידה וטרור כלכלי הנוגע לסיפוח קרים. ב-13 במאי 2021, בית המשפט המחוזי בקייב שלח את מדבדצ'וק למעצר בית.<ref></ref> ב-26 בפברואר 2022 דיווחה המשטרה כי מדבדצ'וק הפר את תנאי מעצרו ונמלט. ב-12 באפריל פרסם נשיא אוקראינה ולדימיר זלנסקי תמונה של מדבדצ'וק כשהוא עצור בידי שירות הביטחון האוקראיני.<ref name=":0" />

במהלך הפלישה הרוסית לאוקראינה הוחרמו רבים מנכסיו, בהם מגה יאכטה בשווי 200 מיליון דולר.<ref>
 
</ref>

ב-21 בספטמבר 2022, במסגרת חילופי שבויי מלחמה, הוחלף מדבדצ'וק לשבויי מלחמה אוקראינים.<ref></ref>

ב-2 בדצמבר 2022 פורסם שיאכטת העל Royal Romance של מדבדצ'וק שהוחרמה בקרואטיה ששוויה עומד על כ-200 מיליון דולר תימכר במכירה פומבית לטובת אוקראינה.

ב-10 בינואר 2023 נשיא אוקראינה ולדימיר זלנסקי שלל אזרחות אוקראינית מוויקטור מדבדצ'וק<ref>https://korrespondent.net/ukraine/4551856-chetvero-nardepov-yzmennykov-lyshylys-hrazhdanstva</ref>.

==גלריה==
<gallery mode=packed heights="180px">
קובץ:Встреча Дмитрия Медведева с кандидатом в президенты Украины Юрием Бойко.jpg|ויקטור מדבדצ'וק ויורי בויקו בפגישה עם דמיטרי מדבדב ואלכסיי מילר, 2019
קובץ:Putin, Lukashenko, Medvedchuk (2019-07-18) 02.jpg|מדבדצ'וק עם פוטין ואלכסנדר לוקשנקו, 2019 
</gallery>

== קישורים חיצוניים ==

== הערות שוליים ==

קטגוריה:עורכי דין במאה ה-20
קטגוריה:פוליטיקאים אוקראינים
קטגוריה:חברי המועצה העליונה של אוקראינה
קטגוריה:אוקראינים שנולדו ב-1954